MANA 20 MARTIE

„Dacă rămâneți în cuvântul Meu, sunteți în adevăr ucenicii Mei, veți cunoaște adevărul și adevărul vă va face liberi.” — Ioan 8:31,32

Adevărul divin nu se găsește niciodată decât prin canalele stabilite de Dumnezeu. Aceste canale sunt: Domnul, apostolii și profeții. A rămâne în Cuvântul lui Dumnezeu înseamnă a rămâne în învățăturile prezentate în scrierile lor inspirate, a le studia, a medita asupra lor, a crede în conținutul lor și a ne conforma caracterul, cu credincioșie, după ele. Dacă astfel rămânem în Cuvântul Domnului ca ucenici serioși și sinceri, atunci într-adevăr vom „cunoaște adevărul”, vom fi „tari în credință” și vom fi „gata să răspundem” pentru „nădejdea” care este în noi, vom lupta pentru „credința care a fost dată sfinților odată pentru totdeauna”; vom lupta „lupta bună”, vom putea face o „frumoasă mărturie” și vom putea îndura suferințe „ca buni ostași ai lui Hristos Isus”, până la sfârșitul drumului nostru. — Z. '03-61