CÂNTĂRI ÎN NOAPTE 12 IULIE

Dar acestea au fost scrise, pentru ca voi să credeți că Isus este Hristosul, Fiul lui Dumnezeu; și, crezând, să aveți viața în Numele Lui. Ioan 20:31

Singura credință care va rezista la încercare și ne va face învingători asupra spiritului lumii, a cărnii și a Adversarului, este speranța pusă înaintea noastră în Evanghelie, al cărei centru este Isus ca Mesia. Aceea este speranța lumii — speranța că Cristos, după ce a răscumpărat lumea cu sângele Său prețios, va acorda, la timpul cuvenit, o ocazie binecuvântată fiecărei ființe, pentru ca oricine vrea să poată veni prin cunoaștere și ascultare la viață veșnică, și pentru ca neascultătorii să fie nimiciți în moartea a doua. Încă o parte a acestei speranțe al cărei centru este Isus, Mesia, este că aceia care sunt acum chemați, cei ascultători prin credință, vor fi împreună moștenitori cu Învățătorul în marea împărăție care va binecuvânta lumea. Nu este de mirare că apostolul a spus despre această speranță mesianică, această speranță a împărăției, că „Oricine are nădejdea aceasta în El, se curățește, după cum El este curat". W. T. 1905-188 (R 3580:5) (Cântarea 212)