CÂNTĂRI ÎN NOAPTE 08 MAI

El S-a sculat, a certat vântul și a zis mării: „Taci! Fii liniștită!" Vântul a stat și s-a făcut o liniște mare. Marcu 4:39

Multe furtuni au fost îngăduite de Domnul să vină peste mica ceată a urmașilor Săi. Uneori întreaga călătorie a vieții a fost furtunoasă. Uneori cântăm: „Când furtuna vieții se dezlănțuie". În epistolele sale, apostolul sugerează că acei care n-au furtuni, încercări și greutăți, nu au dovada că sunt copii ai lui Dumnezeu; pentru că Dumnezeu n-ar avea legături cu aceștia în calitate de copii ai Săi (Evrei 12:7, 8). Dacă suntem copii ai lui Dumnezeu, trebuie să avem încercări și probe, pentru ca acestea să ne facă potriviți pentru moștenirea sfinților în lumină (Coloseni 1:12). În toate aceste experiențe, intenția în privința încercării este să ne apropie tot mai mult de Domnul, să ne facă să simțim că avem nevoie de adăpostul și grija divină. Și astfel, din aceste furtuni vine o binecuvântare, fie lite ral fie figurativ. W. T. 1913-150 (R 5239:2) (Cântarea 313)