CÂNTĂRI ÎN NOAPTE 16 DECEMBRIE

Păstorul cel bun Își dă viața pentru oi. Ioan 10:11

Domnul nostru a dorit să fie înțeles faptul că viața Sa, pe care avea să Și-o dea nu peste mult timp, era cedată în mod voluntar. A fost necesar ca ucenicii Lui să știe aceasta, nu numai pentru a-L aprecia mai mult pe Domnul lor, ci în special pentru a-și da seama că El este Răscumpărătorul, a cărui jertfă voluntară pentru păcatele noastre l-a răscumpărat pe tatăl Adam și întreaga lui rasă. Pentru a avea încredere în rezultat, ei trebuiau să aibă încredere în învierea Lui — că așa a dorit Tatăl și că El Și-a dat aprobarea sau autoritatea sau puterea în acest scop. Domnul nostru a recunoscut că toată autoritatea, toată puterea în legătură cu readucerea Sa la viață a fost de la Tatăl. El S-a încrezut în Tatăl în mod absolut și făcând astfel a putut să-Și dea chiar viața pentru turmă. Același lucru va fi adevărat despre toți cei care doresc să calce pe urmele Lui. Pentru a fi credincioși în predarea vieții noastre, trebuie să avem credință în Tatăl și în marele plan de mântuire, care depinde de jertfa Domnului nostru. Având acest lucru clar în mințile noastre, putem avea har și tărie în orice vreme de nevoie. W. T.1905-91 (R 3528:6) (Cântarea 235)