CÂNTĂRI ÎN NOAPTE 31 IULIE

Sfinții Tăi te vor binecuvânta. Vor spune slava împărăției Tale și vor vesti puterea Ta, ca să facă să fie cunoscută fiilor oamenilor puterea Ta și strălucirea plină de măreție a împărăției Tale. Psalmul 145:10-12

Profetul sugerează că toți sfinții vor avea privilegiul de a vesti astfel împărăția și de a onora astfel numele Dumnezeului nostru, și aceasta pare să se îndeplinească literal astăzi; pentru că Domnul pare să aducă în atenția tuturor sfinților Săi (poporul Său consacrat de pretutindeni) adevărul pe care -l avem acum, cu scopul ca ei să poată avea lumina acestuia pe cărarea lor, arătându-le gloriosul caracter al Dumnezeului nostru, printr-o cunoștință a marelui Său plan al veacurilor. Mai mult, Domnul pare să pună în puterea fiecăruia dintre sfinți să slăvească astfel numele Lui și să vestească altora adevărul. Unora El le-a dat talentul oratoriei și prilejul de a-l folosi și de a vesti laudele Lui în acest fel; altora le-a dat un talent pentru discuții particulare, pentru a spune astfel despre împărăția Sa și să vorbească despre maiestatea Sa glorioasă, și să facă cunoscute planurile Sale celor care au urechi de auzit. Și altora le-a dat privilegiul de a vesti mesajul Său prin răspândirea literaturii; iar unora se pare că le-a dat ocazii de a folosi toate aceste diferite metode de a cânta cântarea lui Moise și a Mielului. Și putem fi siguri că nici unul nu poate fi din clasa sfinților Domnului în acest timp și să cunoască bunătatea Sa și minunata Sa onoare și măreție, și totuși să nu aibă dorința de a spune veștile bune de mare bucurie tuturor celor care au urechi de auzit; și cei care sunt cei mai serioși, mai zeloși în vestirea mesajului, în mod sigur au cele mai multe binecuvântări în inimile lor și în experiențele lor, și cresc cel mai mult în har, în cunoștință și în iubire. W. T. 1900-313 (R 2714:6) (Cântarea 106)