CÂNTĂRI ÎN NOAPTE 08 MARTIE

Întărește-te și fii curajos. Iosua 1:6

Curajul este întotdeauna admirabil, dar există un curaj moral care trebuie să fie clasat mai sus decât cel fizic. Acest curaj moral este foarte necesar în poporul Domnului; fără acesta ei nu pot face nimic, și multe din greutățile lor pe calea creștină sunt din cauză că nu apreciază această chestiune și nu dezvoltă acest curaj. Se cere un adevărat curaj, de cea mai înaltă clasă, pentru a apăra adevărul Domnului și pe poporul Lui când acestea sunt înțelese greșit, interpretate greșit, suferă împotrivire. Trebuie un adevărat curaj pentru a apăra lumina când marele Adversar cu o influență mondială o înfierează ca întuneric și conduce un asalt împotriva lui. Se cere un adevărat curaj pentru a denunța întunericul cu blândețe, stăruință, când acesta are de partea sa bogăție, cultură, influență și bisericism. W. T. 1907-283 (R 4062:1) (Cântarea 15)