CÂNTĂRI ÎN NOAPTE 22 MAI

De aceea și noi, fiindcă suntem înconjurați cu un nor așa de mare de martori, să dăm la o parte orice ne îngreuiază și păcatul care ne înfășoară așa de ușor și să alergăm cu stăruință în lupta care ne stă înainte. Evrei 12:1

Fiecare persoană din această alergare trebuie să se examineze pe sine, mai degrabă decât să-i examineze pe alții, în privința progresului pe această cale îngustă; pentru că fiecare își cunoaște starea inimii sale și slăbiciunile cărnii sale mai bine decât oricine, în afară doar de Domnul. Fiecare să observe unde se află în alergare, bucurându-se că se află totuși în alergare; considerând a fi un mare privilegiu că este astfel chemat și privilegiat să intre în această alergare. Dacă găsim că am trecut de prima țintă, să ne bucurăm și să continuăm. Dacă aflăm că am trecut și de a doua, să ne bucurăm cu atât mai mult, dar să nu încetinim alergarea. Dacă găsim că am trecut de al treilea sfert ne putem bucura pe bună dreptate cu atât mai mult, și să zorim cu energie mai departe; și dacă am ajuns la a patra țintă a iubirii perfecte, care cuprinde chiar și pe dușmani, avem într-adevăr motiv de mare bucurie. Premiul este al nostru numai dacă rămânem credincioși. Dar după cum spune apostolul: „Să rămâneți în picioare, după ce veți fi biruit toate" — îmbrăcați cu toată armătura; stați în picioare în diferitele probe care atunci, mai mult decât oricând de-a lungul alergării, vor veni împotriva noastră ca să ne abată de la țintă, înainte ca marele Inspector și Dătător de răsplăți să spună: „Bine, rob bun și credincios „ intră în bucuria stăpânului tău". W. T. 1901-13 (R 2755:5) (Cântarea 124)