CÂNTĂRI ÎN NOAPTE 09 AUGUST

Aduceți-vă aminte de soția lui Lot. Luca 17:32

Noi credem că sunt unii acuma care au nevoie să li se atragă atenția asupra antitipului acestui incident tipic la care se referă Domnul nostru. Mulți sunt dispuși să simpatizeze și să fraternizeze cu aceia care au ajuns sub condamnarea divină. Sf. Iuda ne spune că nimicirea Sodomei a fost „ca un exemplu” sau tip. Cei care presupun a fi mai îndurători și mai îndelung răbdători decât Domnul, se fac împotrivitori, care, în loc de a fi studenți ai principiilor dreptății, încearcă să fie judecătorii și învățătorii lui Iehova. Atitudinea de inimă potrivită acceptă hotărârea lui Dumnezeu, nu numai ca mai înțeleaptă, dar și ca mai justă decât a noastră. Prin urmare, când vedem pe unii care s-au bucurat de lumina adevărului prezent, abandonați de Domnul și scoși în întunericul din afară, trebuie să tragem concluzia că înainte de a fi astfel abandonați, ei trebuie să fi avut „o inimă rea a necredinței, îndepărtându-se de Dumnezeul Cel viu”. W. T. 1916-261 (R 5948:3) (Cântarea 123) V. D. M. 99:1