CÂNTĂRI ÎN NOAPTE 29 MAI

Unde s-a înmulțit păcatul, acolo harul s-a înmulțit și mai mult. Romani 5:20

Textul acesta este cheia tuturor speranțelor noastre. Păcatul s-a înmulțit nu numai împotriva primilor noștri părinți, ci și împotriva tuturor urmașilor acestora, până la sentința morții. Dar harul lui Dumnezeu s-a înmulțit și mai mult, și față de toți, prin aceea că a pregătit, prin Cristos nu numai o recuperare din pedeapsa păcatului și a morții, a tuturor celor care vor vrea din omenire, ci și că rasa restabilită și desăvârșită va avea tot ceea ce a fost pierdut în Eden, deplin și complet, și aceasta veșnic. Mai mult, harul lui Dumnezeu s-a înmulțit până acolo încât a luat din lumea păcătoșilor o turmă mică pentru a fi moștenitori ai lui Dumnezeu și împreună moștenitori cu Isus Cristos, a căror natură va fi schimbată așa încât ei, în loc să mai fie de natură umană, vor deveni părtași ai naturii divine și părtași ai gloriei, onoarei și funcției cu Domnul lor Isus Cristos — cu mult deasupra îngerilor, stăpânirilor, puterilor și a oricărui nume care se poate numi. O, pentru o astfel de bunătate iubitoare și milă tandră care s-au înmulțit față de noi pe când eram încă păcătoși, și care cu mult mai mult se înmulțește față de noi în Cristos acum că suntem acceptați în Cel Preaiubit — pentru acestea poporul Domnului să mulțumească în mod continuu, și mulțumirea inimii să se extindă și să se manifeste în cuvinte și în purtare, în tot ceea ce facem și spunem, pentru ca toate să fie spre lauda slavei Sale, care ne-a chemat din întuneric la lumina Sa minunată. W. T. 1901-220 (R 2842:4) (Cântarea 68)