CÂNTĂRI ÎN NOAPTE 14 IULIE

Cereți, și veți primi, pentru ca bucuria voastră să fie deplină. Ioan 16:24

În cultivarea spiritului de laudă, recunoștință și apreciere iubitoare pentru toată bunătatea vădită a lui Dumnezeu se află secretul unei vieți fericite pentru creștin. Și pentru a cultiva un astfel de spirit este necesar ca în mod continuu să ne amintim de faptele Sale de milă și har; ca în rugăciunile noastre să-I spunem adeseori cum ne amintim de toată bunătatea Sa, cum fiecare nouă dovadă de iubire și grijă din partea Sa face ca credința să prindă rădăcini mai adânci și să simțim mai deplin prezența și favoarea Sa; și cum prin astfel de experiențe dragostea și bucuria noastră sunt făcute să prisosească tot mai mult. Noi Îl iubim pentru că El ne-a iubit mai întâi; și de fiecare dată când vedem un nou semn al iubirii Sale, iubirea noastră, dacă avem inimi într-adevăr recunoscătoare, este deșteptată din ce în ce mai mult și suntem făcuți să ne bucurăm în Dumnezeu, în a cărui prezență este plinătate de bucurie. În acest scop Domnul nostru ne încurajază să venim frecvent la Dumnezeu în rugăciune cu cereri mari pentru favoarea Sa, spunând: „Cereți, și veți primi, pentru ca bucuria voastră să fie deplină". W. T. 1896-211 (R 2031:5) (Cântarea 411)