MANA 14 DECEMBRIE

„Ferice de cei milostivi, căci ei vor găsi milă!” — Mat. 5:7

Nu toți știu, dar este un fapt, că cea mai mare calitate pe care un om o poate exercita și care-i aduce cea mai mare binecuvântare este exercitarea calității asemenea lui Dumnezeu, a milei, compasiunii și bunăvoinței. Domnul pune mare accent pe această calitate a milei, spunând că oricât de înaintați am fi în cunoștință și har, dacă nu avem milă niciodată nu putem fi acceptați de El — dacă nu avem milă pentru alții, nici Tatăl nostru Ceresc nu va avea milă pentru noi. Și pentru a ne asigura să nu considerăm această milă numai ca o formă exterioară, o expresie a iertării și bunăvoinței, Domnul nostru expune chestiunea zicând: „dacă nu iertați” din inimă „nici Tatăl vostru care este în ceruri nu vă va ierta greșelile voastre” .... Numai cei milostivi vor căpăta milă; și dacă noi nu primim milă de la Domnul totul este pierdut, pentru că prin natură noi am fost copii ai mâniei, ca și ceilalți, și sub o dreaptă condamnare. — Z. '01-332; '00-70