CÂNTĂRI ÎN NOAPTE 13 DECEMBRIE

Răscumpărând timpul, căci zilele sunt rele. Efeseni 5:16

Aceasta înseamnă a cumpăra înapoi timpul, ca și cum el ar fi deja ipotecat. Și chiar așa este; grijile acestei vieți, nevoile ei, obiceiurile lumii, tendințele noastre decăzute, toate ar absorbi fiecare oră a vieții pentru lucrurile care aparțin de această viață, pe când în calitate de noi creaturi, noile noastre speranțe, scopuri și eforturi sunt în mod potrivit centrate asupra lucrurilor de sus, cerești, lucrurile Împăratului. De unde putem obține timpul necesar în care să studiem și să ne reîmprospătăm prin enumerarea din nou a binecuvântărilor, a făgăduințelor și a favorurilor care sunt ale noastre, ca noi creaturi? Și de unde facem rost de timp pentru a spune aceste vești bune și altora? Dacă îngăduim spiritului lumii să ne conducă, nu vom avea timp pentru nici unul din aceste lucruri și vom da greș; însă în calitate de copii înțelepți ai Domnului, și nu neînțelepți, vom vedea și vom aprecia importanța mai mare a lucrurilor cerești și vom fi gata să sacrificăm interesele, obiceiurile și ambițiile noastre pământești în favoarea celor cerești. În felul acesta putem răscumpăra sau cumpăra înapoi timpul care înainte era cheltuit pentru lucrurile lumești, pentru ca de acum încolo să putem petrece acest timp în interesul nostru și al altor creații noi, în serviciul Domnului și Învățătorului nostru căruia I-am consacrat totul, ceea ce găsim a fi atât de puțin peste lucrurile necesare de care să ne îngrijim în mod cinstit pentru viața actuală. W. T.1908-185 (R 4190:2) (Cântarea 7)