MANA 3 AUGUST

... Despărțiți-vă de popoarele țării ... — Ezra 10:11

Bine a zis cineva: „Creștinul este în lume precum corabia pe ocean. Corabia este sigură pe ocean atâta timp cât oceanul nu este pe corabie”. Una dintre cele mai mari greutăți ale creștinătății din ziua de azi este faptul că a primit în sânul ei străinii, „popoarele țării” și le-a recunoscut ca creștine. Aceasta păgubește nu numai pe creștini, coborându-le nivelul (căci media se consideră ca nivel), ci dăunează chiar și „străinilor”, făcându-i pe mulți dintre ei să se creadă în deplină siguranță și neavând nevoie de nici o convertire, pentru că pe dinafară sunt respectabili și poate că iau parte adesea la servicii publice de închinare. — Z. '99-203