CÂNTĂRI ÎN NOAPTE 21 APRILIE

Cum v-a iertat Hristos, așa iertați-vă și voi. Coloseni 3:13

Dispoziția de a ierta ar trebui s-o avem întotdeauna în noi și s-o manifestăm întotdeauna. Generozitatea noastră iubitoare, bunătatea și dorința de a nu gândi rău deloc — sau cât se poate de puțin — ar trebui arătate în toate cuvintele și acțiunile vieții. Acest comportament este asemenea lui Dumnezeu. Dumnezeu a avut un sentiment blând, binevoitor, generos față de noi, chiar atunci când eram încă păcătoși; El n-a așteptat ca păcătoșii să-și ceară iertare, ci imediat Și-a manifestat dorința de armonie și că era gata să ierte. Tot mesajul Evangheliei este în acest sens: „Împăcați-vă cu Dumnezeu". Inimile noastre ar trebui să fie atât de pline de această dispoziție spre iertare încât fețele noastre să nu aibă o înfățișare aspră, nici cuvintele noastre de reproș o înțepătură amară. Din contră, ele ar trebui să manifeste iertarea iubitoare pe care ar trebui s-o avem în inimile noastre tot timpul. W. T. 1912-67 (R 4978:3) (Cântarea 21)