CÂNTĂRI ÎN NOAPTE 21 NOIEMBRIE

Deșteaptă-te, tu, care dormi, scoală-te dintre cei morți și Hristos va străluci peste tine. Efeseni 5:14.

Când „noua creatură" credincioasă, convertită, consacrată, concepută, adoarme și este trezită — când ochii și urechile înțelegerii sale sunt deschise spre a vedea adevăratele condiții ale lumii și a se vedea pe sine însuși ca nouă creatură în Cristos — următoarea sa datorie este să „să se scoale". Scularea sa din morți înseamnă activitatea minții noi, a voinței noi, în îndrumarea și stăpânirea corpului său muritor. Aceasta implică efort, folosirea întregii energii a noii creaturi. A dormi, sau a sta întins după ce te-ai trezit nu cere efort; dar a te scula cere folosirea fiecărui mușchi. Scularea nu este un act instantaneu, ci un proces care cere o mișcare după alta, până este împlinit pe deplin; tot așa este scularea noii creaturi din stările de moarte ale păcatului și încălcării legilor dreptății și adevărului și curățeniei; cere fiecare efort al ei și este o muncă ce implică timp. Într-adevăr, toți creștinii cu experiență, care au urmat porunca apostolului de a se scula dintre morți, au înțeles că se cer zile, luni, ani de efort energic pentru a se ridica deasupra, mai presus de înclinațiile decăzute ale propriilor lor trupuri, de tendințele comune oamenilor acestei lumi. El vede că, chiar după ce s-a ridicat pe deplin, astfel încât nu mai practică voit păcatul și nici nu-l mai aprobă la nici un nivel, el tot trebuie să fie în gardă ca să nu fie prins în capcană de slăbiciunea propriului corp muritor; sau de ademenirile acestei lumi; sau de ispitele Adversarului; și astfel să se poticnească iarăși în vreunul din lucrurile păcatului și ale morții din care s-a ridicat prin harul Domnului. W. T. 1902-73 (R 2967:1) (Cântarea 20)