CÂNTĂRI ÎN NOAPTE 26 SEPTEMBRIE

Duceți-vă și faceți ucenici din toate popoarele. Matei 28:19

Cu siguranță că Acela care a fost atent să supravegheze lucrarea semănatului nu este mai puțin interesat și atent cu privire la recoltat. Să mânuim deci secera adevărului cu energie și curaj, amintindu-ne că servim Domnului Cristos, amintindu-ne că nu suntem răspunzători de seceriș, ci numai de energia noastră în adunarea „grâului" copt pe care-l putem găsi. Dacă munca pentru găsirea câtorva boabe de grâu copt este mare, să ne bucurăm cu atât mai mult de cele pe care le găsim, și să învățăm să iubim și să apreciem cu atât mai mult ceea ce este rar și prețios. Să ne amintim de asemenea, în timp ce folosim toată înțelepciunea posibilă în acest serviciu, că obiectivul Domnului în faptul că ne dă o parte în această muncă nu constă atât de mult în ce reușim să realizăm, cât în binecuvântarea pe care acea muncă o aduce asupra noastră. Acesta va fi un gând încurajator pentru cei iubiți care sunt angajați în munca „voluntară"; și dacă ei găsesc multe descurajări și doar puține rezultate, gândul că Stăpânul îi cunoaște pe cei ce sunt ai Săi și că El apreciază fiecare efort sincer făcut pentru a-I servi cauza și a ne pune viața pentru frați, va da curaj și putere celor care altfel ar cădea pe cale. W. T. 1901-156 (R 2811:4) (Cântarea 179)