MANA 24 SEPTEMBRIE

... Mă port aspru cu trupul meu, și-l țin în stăpânire ca nu cumva ... să fiu eu însumi dezaprobat. — 1 Cor. 9:27

Trupul, carnea are tendința să se ridice din starea sa de moarte socotită. Prin urmare, natura nouă trebuie să vegheze neîntrerupt ca să-și mențină influența, să lupte lupta bună a credinței și să câștige premiul ca un biruitor. Aceste bătălii ale minții noi împotriva trupului sunt o luptă bună, în sensul că ele sunt lupte împotriva păcatelor și slăbiciunilor naturii decăzute. Ele sunt o luptă a credinței, în sensul că întregul curs al Noii Creaturi este un curs al credinței, precum zice apostolul: „umblăm prin credință, nu prin vedere”. Este o luptă a credinței, în sensul că nimeni nu poate susține această bătălie împotriva trupului său, a înclinațiilor și dorințelor sale, decât cel ce poate practica credința în făgăduințe și în Domnul ca ajutorul său. — Z. '03-425