CÂNTĂRI ÎN NOAPTE 30 IULIE

Care Dumnezeu este ca Tine „? El nu-Și ține mânia pe vecie, căci Îi place îndurarea. Mica 7:18

Toți Dumnezeii păgâni sunt răzbunători. Numai Dumnezeul Bibliei Își revendică dreptul de a fi un Dumnezeu al iubirii, a cărui „îndurare ține în veac", după cum repetă mereu unul dintre psalmi. Vai, cât de groaznic a fost denaturat în fața lumii și a bisericii Dumnezeul nostru, al înțelepciunii, dreptății, iubirii și puterii, ca un Dumnezeu care-Și găsește plăcerea în chinuirea veșnică a marii majorități a creaturilor Sale; căci, dacă El a știut sfârșitul de la început și aceasta ar fi pregătirea Lui pentru ele, ar dovedi cu siguranță că El Și-a găsit plăcerea în chinuirea lor și a plănuit-o. Dar când ochii noștri se deschid la o interpretare cuvenită a Cuvântului lui Dumnezeu, caracterul Lui devine glorios înaintea ochilor noștri și impune iubirea și devotamentul nostru! După cum declară apostolul, iubirea divină este cea care ne constrânge să fim credincioși și ascultători. W. T. 1911-381 (R 4892:3) (Cântarea 175)