CÂNTĂRI ÎN NOAPTE 15 MARTIE

Dar strâmtă este poarta, îngustă este calea care duce la viață, și puțini sunt cei care o află. Matei 7:14

Nu este aceasta o cale foarte îngustă? Da, este atât de îngustă ca să admită numai planul Domnului și pe cei care sunt dispuși să înlăture toate celelalte planuri, proiecte și întrebări și să se devoteze pe deplin serviciului ei, și care sunt foarte dispuși să suporte orice ocări le-ar aduce ea. Vă străduiți zi de zi să justificați caracterul divin și să faceți cunoscute căile drepte ale lui Dumnezeu? Studiați cu sârguință ca să vă familiarizați amănunțit cu adevărul, așa încât să puteți fi într-adevăr epistole vii, știute și citite de toți oamenii din cercul influenței voastre? Sunteți într-adevăr lucrători care n-au de ce să le fie rușine? Sunteți voi dintre aceia care s-au predat într-adevăr Domnului, spunându-i cu sinceritate:

„Ia-mă, Doamne — eu doresc să fiu

Întotdeauna, totul numai pentru Tine"?

Dacă este așa, sunteți tocmai destul de înguști la minte ca să spuneți: „Aceasta una fac; și toate celelalte le fac supuse acestui singur lucru, de a vesti virtuțile lui Dumnezeu și de a ajuta pe alții să vină în lumina Sa minunată; și în acest scop îmi cultiv și îmi folosesc talanții pe care-i posed ca un admi nistrator înțelept al Tatălui meu Ceresc". W. T. 1912-195 (R 5045:3) (Cântarea 198)