CÂNTĂRI ÎN NOAPTE 11 APRILIE

Ferice de omul care nu se duce la sfatul celor răi „ El va fi ca un pom sădit lângă niște pâraie de apă, care își dă rodul la timpul său. Psalmul 1:1, 3

Deși înălțimile perfecțiunii nu pot fi atinse atâta timp cât încă mai avem aceste corpuri imperfecte, în fiecare copil al lui Dumnezeu trebuie să existe o creștere în har foarte vizibilă și continuă, și fiecare pas câștigat trebuie considerat numai ca piatră de pășire spre realizări mai înalte. Dacă nu există creștere vizibilă în asemănarea lui Dumnezeu, sau dacă exi stă o tendință de a da înapoi, sau o oprire indiferentă, există motiv de alarmare. Să ținem constant înaintea ochilor noștri modelul pe care Domnul Isus l-a pus ca exemplu pentru noi — acel model de îndeplinire completă a voinței lui Dumnezeu, în care toată Legea a fost ținută ireproșabil. Să urmăm pașii Lui de dreptate și de sacrificiu de sine, pe cât de aproape ne va permite măsura completă a zelului iubitor, a credincioșiei și a loialității față de Dumnezeu, și vom avea un simțământ binecuvântat al aprobării divine acum, și răsplata glorioasă a favorii divine la timpul cuvenit. W. T. 1911-181 (R 4835:5) (Cântarea 78)