CÂNTĂRI ÎN NOAPTE 23 NOIEMBRIE

El bea din pârâu în timpul mersului; de aceea își înalță capul. Psalmul 110:7

Înțelegem că, dacă a fost nevoie pentru slăvitul nostru Domn din curțile cerești să bea din pârâul experienței și să dobândească înțelepciune prin lucrurile pe care le-a suferit, le-a îndurat, și prin aceasta să demonstreze încrederea Sa în Dumnezeu, este deopotrivă necesar ca toți membrii corpului Său să bea la fel din pârâu în mersul lor dacă speră să se împărtășească cu Domnul din binecuvântările împărăției — glorie, onoare și nemurire, natura divină. Timpul pentru dragul nostru Învățător să bea din pârâu a trecut, totuși, lecțiile și încurajările ce decurg din aceasta sunt în fața noastră în mărturiile Scripturii. Acum este timpul nostru să bem din pârâul experienței — să învățăm lecțiile necesare pregătirii pentru împărăție. Și nu este suficient că am gustat din pârâul experienței, că am învățat ceva din ascultare, că am îndurat niște încercări, că în anumite ocazii am învățat ascultare prin lucrurile pe care le-am suferit; noi trebuie să continuăm să bem, până putem spune cu bucurie, Tată, voia Ta și nu a noastră să se facă! Dacă nu bem din pârâu în timpul mersului, nu ne vom împărtăși de gloria ce va urma. W. T. 1902-13 (R 2936:1) (Cântarea 151)