CÂNTĂRI ÎN NOAPTE 11 AUGUST

Ferice de poporul care cunoaște strigătul de bucurie, care umblă în lumina feței Tale, Doamne! Psalmul 89:15

Domnul nostru în simbol ne-a indicat faptul că mesajul harului Său în zilele de încheiere ale acestui Veac Evanghelic va fi atât de diferit de mesajul general acceptat, în mod greșit numit Evanghelie, încât în mod potrivit va fi numit o cântare nouă, cu toate că va fi vechea cântare a lui Moise — mesajul de binecuvântare simbolizat prin scrierea lui Moise și prin toate ceremoniile Legii „ și prin mărturia tuturor apostolilor cu privire la Mielul lui Dumnezeu și la marea lucrare care va fi îndeplinită de El în ridicarea „păcatului lumii". Este doar aceeași cântare care este cântată acum de către cei pe care Dumnezeu i-a binecuvântat cu o cunoștință a adevărului prezent — este „strigătul de bucurie" pe care numai poporul astfel binecuvântat îl știe sau îl poate cânta. „ Textul nostru sugerează că pentru a fi din poporul care va cunoaște strigătul de bucurie va fi necesară umblarea în lumina feței lui Dumnezeu. Sau, inversând afirmația, ideea este că toți care umblă în lumina feței lui Dumnezeu vor fi poporul Său binecuvântat și vor cunoaște strigătul de bucurie. W. T. 1900-37 (R 2569:6) (Cântarea 74)