MANA 11 IUNIE

Fraților, eu nu cred că l-am apucat încă ... — Filip. 3:13

Dacă cineva crede că a ajuns la o stare spirituală satisfăcătoare, din acel moment el poate considera începutul declinului său spiritual. Cel ce cu sinceritate urmează lui Hristos și cu grijă se străduiește a imita modelul desăvârșit, nu poate socoti satisfăcătoare nici o realizare din prezent. Numai dacă întoarcem privirea de la Hristos putem fi mulțumiți cu noi înșine, deoarece având în față modelul perfect se descoperă întotdeauna defectele noastre și dacă în mândria inimii le pierdem din vedere, ele devin și mai vădite în ochii altora. Creștinul poate fi satisfăcut numai dacă-și dă seama că el crește neîntrerupt în asemănarea lui Hristos. — Z. '95-250