CÂNTĂRI ÎN NOAPTE 31 AUGUST

țineți-vă în dragostea lui Dumnezeu. Iuda 21.

Faptul că sunt ceva sau nu sunt nimic în ochii lui Dumnezeu se măsoară prin iubirea mea față de El, față de frații Lui, față de cauza Lui, față de lume în general și chiar față de dușmanii mei, mai degrabă decât prin cunoștință, renume sau oratorie! Totuși, nu trebuie să înțelegem că cineva ar putea avea cunoștința tainelor adânci ale lui Dumnezeu fără să fi fost conceput de Spiritul sfânt al iubirii; pentru că lucrurile adânci ale lui Dumnezeu nu le cunoaște nimeni, decât prin Spiritul lui Dumnezeu; dar s-ar putea pierde Spiritul înainte de a se pierde cunoștința pe care acesta a adus-o. Prin urmare, în măsurarea caracterului trebuie să punem iubirea mai întâi și s-o considerăm proba de căpătâi a apropierii și a acceptării noastre de Domnul. W. T. 1911-422 (R 4917:6) (Cântarea 126)