CÂNTĂRI ÎN NOAPTE 15 SEPTEMBRIE

Să vă lumineze ochii inimii, ca să cunoașteți care este nădejdea chemării Lui, care sunt bogățiile slavei moștenirii Lui în sfinți. Efeseni 1:18

Se cere timp ca mintea și inima să se lărgească așa încât să prindă o licărire dintr-o binecuvântare așa de minunată cum este aceasta pregătită de Dumnezeu pentru cei aleși. Dar oricine prinde chiar și o slabă licărire din măreția favorii lui Dumnezeu față de Biserică, nu va fi surprins că în planul divin a fost făcută o rezervare atât de generoasă, de aproape o mie nouă sute de ani, pentru chemarea, disciplinarea și desăvârșirea sfinților pentru marea și glorioasa lucrare la care sunt chemați ei, în calitate de comoștenitori cu Mesia. Nici nu va considera ciudate încercările de foc care-i probează pe toți aceia pe care Domnul Dumnezeul nostru îi cheamă și-i acceptă ca membri de probă ai clasei alese a împărăției. Ei vor înțelege destul de ușor că dacă a fost potrivit, chiar necesar, ca Domnul nostru Isus, cu toată experiența Sa în curțile cerești, să învețe „ascultarea prin lucrurile pe care le-a suferit" și să-Și dovedească loialitatea față de Tatăl prin credincioșie chiar până la moarte, cu atât mai mult urmașii Săi — al căror trecut a fost acela de păcătoși — trebuie să fie încercați în amănunțime cu privire la loialitatea lor față de Domnul. W. T. 1903-94 (R 3168:1) (Cântarea 330)