CÂNTĂRI ÎN NOAPTE 30 APRILIE

Străduiește-te să te prezinți aprobat înaintea lui Dumnezeu, ca un lucrător care n-are de ce să-i fie rușine. 2 Timotei 2:15

Dacă pentru Învățătorul a fost cursul înțelept și potrivit să Se retragă la o parte ca să studieze planul divin înainte de a-Și începe serviciul public, cu cât mai mult ar trebui ca urmașii Lui să simtă că le revine obligația, ca ființe decăzute, cu judecăți imperfecte, să caute sfatul Cuvântului și Spiritului Domnului pentru a se convinge ce lucrare ar vrea Domnul să facă ei în via Sa, înainte de a începe vreo lucrare. Dacă acest curs ar fi mai general urmat, atunci ar fi mult mai puțină vorbire zgomotoasă în numele Domnului, mai puțini ar simți că au privilegiul să se repeadă și să lucreze pentru Domnul fără a analiza mai întâi cu grijă voința divină sau programul divin în legătură cu acea lucrare — ca nu cumva să pună piedici planului Domnului pe care ei doresc să-l servească. Să ne aplicăm tot mai mult, fiecare pentru sine, cuvintele apostolului către Timotei. Până când nu studiem avem toate motivele să ne îndoim că suntem pregătiți sau de folos în serviciul Domnului. Întâi vine consacrarea deplină, fără rezerve; și apoi, ca prim pas în îndeplinirea acelui angajament, vine studierea voinței divine, a Cuvântulului divin, a planului divin; și după aceasta urmează munca în via Domnului. W. T. 1906-40 (R3717:1) (Cântarea 122)