CÂNTĂRI ÎN NOAPTE 21 FEBRUARIE

Ferește-ți limba de rău, și buzele de cuvinte înșelătoare! Psalmul 34:13

Poporul Domnului găsește că limba este membrul cel mai greu de supus, și de aceea ei se pot ruga în mod potrivit: „Păzește ușa buzelor mele". Și dacă rugăciunea este sinceră, din inimă, aceasta implică faptul că cel care se roagă face el însuși tot ce-i stă în putere în această direcție în timp ce caută ajutorul divin. Și ajutorul divin vine în legătură cu această lecție, și ne asigură că nu buzele sunt de vină, ci că inima are nevoie de o completare a lucrării regeneratoare a Spiritului sfânt, pentru că „din plinătatea inimii vorbește gura". Lecția de aici este că orice greutate avem din cauza buzelor noastre are nevoie de corectare în inimă. Noi avem nevoie să ne aducem inimile mai mult în armonie cu inima Atotputernicului — mai în armonie cu elementele grațioase ale caracterului divin, reprezentate nu numai prin dreptate față de alții, ci și prin milă, iubire, bunătate și bunăvoință față de toți. W. T. 1906-82 (R 3739:9) (Cântarea 278)