MANA 15 FEBRUARIE

Dar cine păzește Cuvântul Lui, în el dragostea lui Dumnezeu a ajuns în adevăr desăvârșită. — 1 Ioan 2:5

Proba este ascultarea. În măsura în care respectăm Cuvântul Domnului, în aceeași măsură iubirea lui Dumnezeu este desăvârșită în noi. Căci dacă am dobândit mintea lui Hristos, Spiritul Sfânt, Spiritul lui Dumnezeu, efectul asupra noastră va fi atât de a vrea cât și de a face după buna Sa plăcere, pe măsura capacității noastre. Această capacitate trebuie să crească mereu, din an în an. Și, deși nu putem spera să fim desăvârșiți până când vom fi „schimbați”, la înviere, când vom primi trupuri noi, totuși, în spiritul minții noastre trebuie să păstrăm o legătură atât de strânsă cu Domnul încât să putem avea o continuă părtășie cu El. — Z. '97-312