MANA 18 AUGUST

... Cercetați toate lucrurile și păstrați ce este bun. — 1 Tes. 5:21

Oricât ar ajunge să prețuiască profețirea sau vorbirea publică, poporul Domnului trebuie să învețe în aceeași măsură să nu primească tot ce aude fără o examinare și o critică cuvenită. Ei trebuie să cerceteze tot ce aud și să-și exerseze mintea pentru a face deosebire între ceea ce este susținut prin logică și Scriptură și ceea ce este o simplă presupunere și un posibil sofism. Trebuie să probeze ceea ce aud cu scopul de a ține cu tărie tot ceea ce suportă proba Cuvântului divin și tot ce se adeverește că este în armonie cu Spiritul Sfânt; dar tot așa de repede să respingă orice lucru care nu rezistă acestor probe. — Z. '03-26