CÂNTĂRI ÎN NOAPTE 15 IANUARIE

În zilele acelea, Isus S-a dus la munte să Se roage și a petrecut noaptea în rugăciune către Dumnezeu. Luca 6:12

Cine n-a observat că toate caracterele mari ale Bibliei folosite de Atotputernicul erau obișnuite să meargă la El în mod regulat în rugăciune și să caute îndrumarea Lui în privința fiecărei chestiuni? Chiar și marele Răscumpărător, sfânt, nevinovat, fără pată și despărțit de păcătoși, a avut nevoie să Se roage Tatălui — a avut nevoie de părtășia și comuniunea cu El — a avut nevoie să fie în legătură cu Cel Infinit. Unii ar putea întreba: Și-ar schimba Atotputernicul planurile ca răspuns la cererile noastre? Desigur că nu. De fapt dimpotrivă, suntem preveniți în Scripturi să cerem numai în conformitate cu voia Lui. Suntem avertizați că dacă cerem greșit, cererile noastre nu vor fi împlinite. De aici vine necesitatea de a studia Cuvântul lui Dumnezeu și de a fi luminați prin el în ceea ce privește planul divin, ca să putem cere în armonie cu fiecare aspect al lui și să primim putere și încurajare prin răspunsul la cererile noastre. W. T. 1911-411 (R 4913:2) (Cântarea 90)