CÂNTĂRI ÎN NOAPTE 10 IANUARIE

Voi merge în puterea Ta, Stăpâne, Doamne; voi aminti dreptatea Ta și numai pe a Ta. Psalmul 71:16

Toate lacrimile, necazurile și luptele în conflictul cu lumea, carnea și diavolul sunt foarte necesare în timpul prezent; și noi nu trebuie nici să sperăm, nici să așteptăm să fim încoronați ca învingători fără a trece prin astfel de experiențe. În luptă învățăm să nu avem despre noi înșine o părere mai înaltă decât se cuvine; învățăm despre propriile noastre slăbiciuni și imperfecțiuni și de nevoia noastră de a umbla aproape de Domnul, dacă vrem să ne păstrăm hainele nepătate de lume. Învățăm de asemenea să avem încredere în harul Său, și că „destoinicia noastră este de la Dumnezeu". Învățăm că „mai mare este Cel ce e cu noi decât toți cei ce sunt împotriva noastră". Învățăm că ceea ce câștigă biruința asupra lumii nu este nici puterea, nici perfecțiunea cărnii noastre, și nici doar hotărârea puternică a minții noastre, ci aceasta din urmă ajutată și întărită de Cel care ne asigură că puterea Lui poate fi desăvârșită în slăbiciunea noastră. Aici învățăm că toate lucrurile lucrează împreună spre binele celor care iubesc pe Dumnezeu. W. T. 1897-227 (R 2195:2) (Cântarea 392)