CÂNTĂRI ÎN NOAPTE 16 MARTIE

Căci voi ați murit și viața voastră este ascunsă cu Hristos în Dumnezeu. Coloseni 3:3

Bine a spus un scriitor creștin: „Oriunde a existat într-o inimă consacrată o urmare cu credincioșie în urmele Domnului, mai devreme sau mai târziu au urmat inevitabil câteva lucruri. Blândețea și liniștea spiritului au devenit în timp caracteristicile vieții zilnice. S-a manifestat o acceptare supusă a voinței lui Dumnezeu, așa cum ea vine ceas de ceas în evenimentele de fiecare zi; flexibilitate în mâinile lui Dumnezeu, de a face sau de a suferi toată buna plăcere a voinței Lui; blândețe sub provocare; calm în mijlocul agitației și zarvei; cedare la dorințele altora (unde nu contravin principiilor) și insensibilitate la dispreț și afront; absența îngrijorării și neliniștii; eliberare de grijă și frică — toate acestea, și multe alte daruri asemănătoare, sunt invariabil dezvoltarea naturală exterioară a acelei vieți interioare care este „ascunsă cu Hristos în Dumnezeu”. W. T. 1916-184 (R5913:1) (Cântarea 382) V. D. M. 172:8