CÂNTĂRI ÎN NOAPTE 20 APRILIE

Căci Hristos, Paștele nostru, a fost jertfit. De aceea să luăm parte la sărbătoare. 1 Corinteni 5:7, 8

Ce însemnătate se află în aceste cuvinte când sunt văzute în legătură cu Cina de Amintire ca o aducere aminte a Paștelui Evreiesc! Cum luminează antitipul lumina tipului! După cum întâii-născuți ai Israelului au fost expuși morții, tot așa „Biserica celor întâi-născuți, care sunt scriși în ceruri" sunt acum în încercare de viață sau moarte veșnică. După cum atunci toți întâii-născuți tipici erau în siguranță atâta vreme cât rămâneau în casă și mâncau din mielul al cărui sânge era stropit pe pragul de sus și pe stâlpii ușii, tot așa noi care rămânem în casa credinței sub „sângele stropirii" mai bun și care mâncăm din Mielul nostru de Paști, Isus, suntem feriți de moarte — siguri de viață veșnică sub providența lui Dumnezeu. Acum noi nu recunoaștem mielul tipic, ci în locul acestuia pe Isus, „Mielul lui Dumnezeu, care ridică păcatul lumii". Din El ne hrănim; nu mâncând literal carnea Sa, ci prin credință împărtășindu-ne de meritul sacrificiului Său și însușindu-ni-l. Pe tot parcursul acestei nopți a Veacului Evanghelic ne ospătăm din Mielul nostru — până în dimineața Mileniului, când vom fi eliberați. Cina de Amintire anuală nu este sărbătoarea noastră, ci este o ilustrație sau un arhetip al acesteia — o aducere aminte — foarte frumoasă, foarte so lemnă, folositoare. Să luăm parte la sărbătoarea credinței și de asemenea la Cina de Amintire. W. T. 1908-38 (R 4128:3) (Cântarea 28)