MANA 19 IUNIE

Lumina [Adevărul] este semănată pentru cel drept și bucuria [bucuria Adevărului] pentru cel cinstit cu inima. — Ps. 97:11

Fiii adevărați ai lui Dumnezeu iubesc Adevărul, căci au o atracție pentru el .... Când găsesc Adevărul ei îi recunosc valoarea, îl apreciază și meditează asupra lui .... Ei zic: este întocmai ca Dumnezeu, este manifestarea bunătății Lui glorioase, este reflectarea caracterului Său iubitor, binevoitor, înțelept și drept. Prin urmare, ei iubesc Adevărul și pe Dumnezeu care l-a dat; îl adună ca pe o comoară în inimă, îl repetă tot mereu și, pătrunzându-l și admirându-i întreaga simetrie și frumusețe, se luptă tot mai mult să-și conformeze caracterele după aceleași principii ale frumosului și caută a-l recomanda altora, prin cuvânt și comportare, ca și aceia să fie binecuvântați prin el. — Z. '96-55