CÂNTĂRI ÎN NOAPTE 17 MARTIE

Fie-vă groază de rău și alipiți-vă tare de bine. Romani 12:9

După cum sfințenia și păcatul sunt opuse, tot așa atitudinea noastră față de acestea trebuie să fie reprezentată de sentimentele de iubire și ură. A ți se răci iubirea pentru dreptate înseamnă a pierde ceva din aversiunea față de păcat. Să cultivăm deci în noi ura față de păcat, egoism, necurăție și de orice cale rea, ca să putem găsi că este mai ușor să cultivăm în inimile noastre frumoasele haruri ale Spiritului. Cele vechi au trecut și toate se fac noi numai în mintea noastră. În realitate, această schimbare va fi îndeplinită atunci când vom deveni ființe spirituale. Între timp, dacă vom fi socotiți vrednici de un loc în întâia înviere, ni se cere să demonstrăm bunăvoința minții noastre, dorința noastră serioasă de a fi tot ce vrea Domnul să fim. În nici un alt fel nu poate fi demonstrat mai bine acest lucru Domnului sau dovedit mai folositor nouă înșine decât prin menținerea unei supravegheri stricte a inimilor și gândurilor noastre. W. T. 1911-382 (R 4895:4) (Cântarea 333)