CÂNTĂRI ÎN NOAPTE 20 DECEMBRIE

Păziți-vă de falsa circumcizie. Căci noi suntem circumciși, noi care ne închinăm prin Duhul lui Dumnezeu, care ne lăudăm în Hristos Isus și care nu ne încredem în noi înșine. Filipeni 3:2, 3

Nici un om natural din rasa căzută nu a avut o inimă deplin circumcisă. Și cei care o au sunt morți față de lume. Speranțele, țelurile și ambițiile lor sunt răstignite și ei sunt vii pentru Dumnezeu. Oricine își dă seama că are o astfel de stare a inimii are de fapt o dovadă binecuvântată a primirii sale de către Dumnezeu și a moștenirii tuturor făgăduințelor nespus de mari și scumpe — dacă el va rămâne credincios chiar până la moarte. Dar toți aceștia să se ferească de falsa circumcizie, de spiritul de ceartă și de separare; pentru că în încercările de foc ale acestei zile rele, toți aceștia vor cădea cu siguranță și numai cei care se închină lui Dumnezeu în Spirit și în adevăr vor putea sta în picioare. Deja pentru unii proba răbdării se dovedește severă; și cu siguranță va fi și mai severă. „Voi nu v-ați împotrivit încă până la sânge, luptând împotriva păcatului.” Nu există nici un fel de asigurare că unul care nu s-a devotat Domnului pe deplin și fără rezerve va putea sta în picioare în această zi rea. Dar cei care au făcut așa și care sunt încă credincioși legământului lor au motiv să se bucure în Isus Cristos, al cărui har le este de ajuns și al cărui sânge scump a plătit răscumpărarea lor. W. T. 1894-219 (R 1671:4) (Cântarea 48)