MANA 23 IULIE

Dar dacă cineva nu poartă de grijă de ai săi ... a tăgăduit credința și este mai rău decât un necredincios. — 1 Tim. 5:8

„Credința” cuprinde gânduri de iubire, simpatie, interes și grijă față de alții, mai ales față de cei din casa credinței. Cum ne permite ea să înțelegem natura compătimitoare a Domnului, când Îl aflăm gândindu-se la interesele altora chiar și atunci cînd El Însuși era covârșit de suferințe! Suferințele morții nu L-au împiedicat să se gândească la mama Sa și să facă pregătiri pentru binele ei .... Remarcăm alegerea lui Ioan: fără îndoială, cauza acestei alegeri este, întâi de toate, natura lui iubitoare și blândă, în al doilea rând zelul său pentru Domnul și pentru Adevăr, iar în al treilea rând curajul său, insistând, cu riscul vieții sale, să fie cât mai aproape de Învățătorul său muribund, în ultimele Lui momente. Să remarcăm aceste particularități, fiindcă acestea plac Domnului, și remarcându-le să le cultivăm în noi înșine, ca să ni se acorde ocazii speciale de serviciu de către același Învățător. — Z. '99-127