MANA 14 FEBRUARIE

„Căci din cuvintele tale vei fi îndreptățit și din cuvintele tale vei fi condamnat.” — Mat. 12:37

Domnul consideră fiecare cuvânt al nostru ca un indicator al inimii noastre. Dacă vorbele noastre sunt răzvrătite, nesincere, neserioase, ușuratice, neprietenoase, nerecunoscătoare, nesfinte sau necurate, Dumnezeu ne judecă inima pe baza principiului „din plinătatea inimii vorbește gura”. Este imposibil ca noi, fiind făpturi imperfecte, să fim întotdeauna perfecți în vorbe și fapte. În ciuda celor mai bune străduințe ale noastre vom greși uneori în cuvânt cât și în faptă; totuși, ceea ce trebuie să căutăm cu cele mai vii și sincere eforturi este stăpânirea perfectă a cuvintelor și a căilor noastre. — Z. '96-32