CÂNTĂRI ÎN NOAPTE 04 APRILIE

Cele nechibzuite au zis celor înțelepte: „Dați-ne din untdelemnul vostru." Matei 25:8

Nimeni nu poate avea prea mult din acest Spirit sfânt, nimeni nu-și poate asigura o rezervă prea mare pentru folosul propriu așa încât să poată da și altora din belșugul său. Mirele a făcut dinainte pregătiri îmbelșugate prin care toți cei care sunt invitați să intre cu El la nuntă să fie echipați în mod potrivit, nu numai cu haine și candele, ci și cu untdelemn; și dacă unii sunt neglijenți în privința procurării untdelemnului, ei arată astfel că nu sunt potriviți să facă parte din clasa care va intra cu Mirele înainte ca ușa să se închidă. Aceasta este esența învățăturii Domnului prin această pildă — că acei care speră să intre în împărăție și să aibă parte cu El de gloriile acesteia, trebuie să se pregătească dinainte. Dacă așteaptă până în momentul închiderii ușii, oricât de doritori și de nerăbdători ar fi, nu vor fi pregătiți — pregătirea cere timp, răbdare și grijă. W. T. 1906-314 (R 3868:5) (Cântarea 359)