MANA 22 FEBRUARIE

Purtarea voastră să fie fără iubire de bani. Mulțumiți-vă cu ce aveți acum. — Evr. 13:5

Rugăciunile egoiste costă prea mult. Unii au dobândit bogăție, dar au pierdut adevărul și slujba lui; unii au primit sănătate, ca apoi să afle că s-au expus la încercări nu mai puțin grele decât boala. Alții și-au recăpătat din gura morții pe iubiții lor, ca apoi să regrete că Dumnezeu le-a ascultat rugăciunea sau, și mai corect, să regrete că n-au primit înțelepciunea și providența Domnului cu încredere și mulțumire, fără să se plângă ... Israelul spiritual ar trebui să se folosească în mod înțelept de lucrurile pe care le are la îndemână, acceptând toate cu recunoștință, ca daruri de la Dumnezeu. Rugăciunile lor ar trebui să fie pentru daruri spirituale, între altele pentru îndurare răbdătoare și mulțumirea inimii. — Z. '02-250