CÂNTĂRI ÎN NOAPTE 04 IUNIE

Pe care voi Îl iubiți fără să-L fi văzut „ și vă bucurați cu o bucurie nespusă. 1 Petru 1:8

Destul de mulți care poartă numele lui Cristos au speranță legată de Dumnezeu în ceea ce privește viitorul, dar foarte puțin din bucuriile mântuirii Lui în prezent. Aceștia nu trăiesc la înălțimea privilegiilor lor. Ei n-au crescut în mod potrivit în Cristos, Capul lor viu. Ei trebuie să-și mărească credința, adăugând la ea tăria, cunoștința, răbdarea, evlavia, iubirea de frați și iubirea în general. Pe măsură ce vin în acord cu condițiile din școala lui Cristos, ei vor fi tot mai mult în stare să spună nu numai că Domnul le-a scos picioarele din oribila groapă a păcatului și morții și i-a pus pe Stânca Isus Cristos, dar și să adauge: ,,Mi-a pus în gură o cântare nouă, bunătatea Dumnezeului nostru". W. T. 1905-31 (R 3496:5) (Cântarea 80)