CÂNTĂRI ÎN NOAPTE 28 MARTIE

Orice vei lega pe pământ va fi legat în ceruri; și orice vei dezlega pe pământ va fi dezlegat în ceruri. Matei 16:19

Declarația referitoare la autoritatea lui Petru de a lega și dezlega era o formă de exprimare obișnuită în zilele acelea, pentru a indica interzicerea și permiterea. Un scriitor a declarat: „Nici un alt termen n-a fost folosit atât de constant în Legea Canonică Rabinică decât termenii legare și dezlegare. Ei reprezentau puterea legislativă și juridică a funcției rabinice". Această autoritate a fost împărtășită de toți apostolii (Matei 18:18, 19), și datorită credinței noastre în aceasta, noi socotim că prezentările exacte ale apostolilor reprezintă voința divină și nu permitem ca alte mărturii ale urmașilor de mai târziu ai Domnului să aibă aceeași greutate sau influență. Numai cu privire la apostoli avem asigurarea că ei au fost supravegheați de Dumnezeu — că orice au interzis sau au permis ei a fost sub îndrumare și aprobare cerească. W. T. 1906-174 (R 3789:6) (Cântarea 414)