CÂNTĂRI ÎN NOAPTE 16 MAI

Să nu apună soarele peste mânia voastră. Efeseni 4:26

Nu are importanță ce provocare poate să fi avut cineva, el trebuie să caute ca problema să fie rezolvată cât se poate de repede. Furia sau mânia nu trebuie adăpostită și cultivată, deoarece este sigur că duce la amărăciune permanentă și ură. Cuvântul furie nu pare să fie așa de tare ca și cuvântul mânie. Mânia, la o ființă imperfectă, căzută, pare să fie furie adâncă, hotărâtă și durabilă, ceva plin de resentimente, răzbunător. Vorbirea de rău este o problemă mai rafinată, mai subtilă, mai înșelătoare, mai rea. Mulți oameni devin atât de slabi la caracter, atât de neechilibrați, încât nu-și dau seama de aplicarea cuvenită a „regulii de aur" în viața lor zilnică. Ei spun despre alții lucruri pe care alții n-ar vrea să le spună despre ei. Ei tratează pe alții într-un fel în care ei n-ar vrea să fie tratați. Asemenea conduită să fie departe de copiii Domnului, de aceia care și-au însușit legământul sfânt al lui Dumnezeu și care pretind a fi ambasadorii lui Dumnezeu. W. T. 1916-312 (R 5974:1) (Cântarea 285) V. D. M. 47:4