MANA 25 DECEMBRIE

„Nu vă temeți, căci iată, vă aduc o veste bună, care va fi o mare bucurie pentru tot poporul: căci astăzi, în cetatea lui David, vi S-a născut un Mântuitor, care este Hristos, Domnul.” — Luc. 2:10,11

Deși nu putem fi de acord că aceasta este ziua corectă pentru sărbătorirea nașterii scumpului nostru Răscumpărător, ci trebuie să spunem că a fost cam pe la 1 Octombrie (Vol. II), cu toate acestea, deoarece El nu ne-a dat de înțeles dorința Lui ca noi să-I sărbătorim nașterea, este cu totul lipsit de importanță în ce zi se sărbătorește acel eveniment de o atât de mare importanță pentru toți. Putem și noi să ne unim în mod potrivit în a sărbători în acea zi, atât de general sărbătorită, cu toți cei ale căror inimi sunt într-o atitudine de iubire și apreciere față de Dumnezeu și față de Mântuitor. Obiceiul de a da mici amintiri unul altuia în acest timp al anului ni se pare deosebit de potrivit. Dumnezeu este dătătorul tuturor darurilor bune și desăvârșite. El ne dă necontenit și noi primim necontenit de la El, dar dintre toate darurile Sale, cel mai important pentru noi este acela că ne-a dat pe Fiul Său ca Răscumpărător. — Z '03-457