MANA 15 IULIE

... Chiar de mi-aș împărți toată averea pentru hrana săracilor ... și nu aș avea dragoste, nu-mi folosește la nimic. — 1 Cor. 13:3

În slujba noastră pentru alții să nu uităm că banul nu este unicul lucru de care oamenii duc lipsă dureroasă. Unii, care nu au nevoie de bani, au nevoie de iubire și simpatie. Domnul nostru a fost unul dintre aceștia: inima Lui plină de iubire a aflat — comparativ — puțină prietenie în mințile mai mult sau mai puțin întinate chiar și ale celor mai nobili reprezentanți ai rasei căzute, care erau apostolii Săi. În Maria, se pare, El a aflat acea profunzime a iubirii și a devotamentului care pentru El a fost o mireasmă de tămâie dulce, de reîmprospătare, de înviorare, un întăritor; după cât se vede Maria a apreciat mai bine decât alții lungimea și lărgimea caracterului Învățătorului. Ea a fost încântată nu numai că poate ședea la picioarele Lui și poate învăța de la El, ci, de asemenea, că-i poate da, cu mare preț, un semn al devotamentului și iubirii ei. — Z. '99-77