CÂNTĂRI ÎN NOAPTE 05 FEBRUARIE

Iar a Celui care, prin puterea care lucrează în noi, poate să facă nespus mai mult decât cerem sau gândim noi. Efeseni 3:20

Să ne încingem coapsele minții noastre și să fim treji, și să sperăm până la sfârșit în harul care ne va fi adus la descoperirea Domnului și Mântuitorului nostru Isus Cristos. Să privim nu la lucrurile care se văd, care în cel mai bun caz sunt trecătoare, ci să privim la lucrurile care nu se văd, la lucrurile veșnice. Să privim la Isus cu ochii credinței, să privim la cununa vieții pe care El ne-a promis-o, să privim la locul pe care El ni-l pregătește în multele locuințe din casa Tatălui; să privim, nu cu îndoială și frică, ci cu încredere deplină că cea mai mare dintre speranțele noastre va fi mai mult decât împlinită când El ne va invita să urcăm mai sus și să intrăm în bucuriile Domnului nostru. „Credința se poate încrede neclintit în El, vie ori și ce." Cu cât exercităm mai multă credință în privința îndrumării Sale, cu atât suntem mai plăcuți în ochii Celui care ne-a chemat din întuneric la lumina Sa minunată; și cu cât exercităm mai mult o astfel de credință, cu atât vom avea mai mult în noi puterea lui Dumnezeu, care ne va face și să voim și să înfăptuim buna Sa plăcere — care ne va da posibilitatea tot mai mult să trăim despărțiți de lume, să biruim lumea și să luptăm o luptă bună împotriva păcatului, a egoismului, a lumii, a Adversarului și a cărnii noastre. W. T. 1906-359 (R 3892:2) (Cântarea 224)