CÂNTĂRI ÎN NOAPTE 18 APRILIE

Apoi a luat un pahar și, mulțumind, li l-a dat, zicând: „Beți toți din el". Matei 26:27

Domnul nostru declară în mod clar că paharul, rodul viței, reprezintă sângele, prin urmare viața; nu viața reținută, ci viața vărsată sau dată, viața cedată, sacrificată. El ne spune că aceasta a fost pentru iertarea păcatelor, și că toți cei care vreau să fie ai Lui trebuie să bea din el — trebuie să accepte jertfa Lui și să și-o însușească prin credință. Toți cei care vreau să fie îndreptățiți prin credință trebuie să accepte viața din această unică sursă. Nu este de ajuns a pretinde că credința și ascultarea de vreun mare învățător vor însemna același lucru și vor aduce viața veșnică. Nu există nici o altă cale de a ajunge la viața veșnică decât prin acceptarea sângelui vărsat o dată ca prețul de răscumpărare pentru păcatele întregii lumi. Nu există nici un alt nume dat sub ceruri sau printre oameni prin care trebuie să fim mântuiți. La fel nu există altă cale ca să putem ajunge la noua natură decât prin acceptarea invitației Domnului de a bea din paharul Său și de a fi frânți cu El ca membri ai aceleiași pâini, și de a fi îngropați cu El în botezul în moartea Sa, și astfel să fim cu El în învierea Lui la glorie, onoare și nemurire.

Când celebrăm acest mare memorial, să nu uităm să mulțumim Domnului pentru îndreptățirea noastră, și de asemenea pentru marele privilegiu de care ne bucurăm de a fi confrați sacrificatori cu Răscumpărătorul nostru, și de a împlini ce lipsește suferințelor lui Cristos. Și deși cu această ocazie suntem întristați și gânditori, meditativi, și ne examinăm mult inima, să facem așa cum a făcut Domnul, să triumfăm prin credință și să mergem înainte cântând laudă Celui care ne-a chemat din întuneric la lumina Sa minunată, și care ne-a privilegiat astfel să avem părtășie în marea tranzacție acum în desfășurare. W. T. 1901-76 (R 2772:6; 2773:5) (Cântarea 107)