MANA 20 APRILIE

Cine este credincios în cele mai mici lucruri, este credincios și în cele mari. — Luc. 16:10

Aceasta nu înseamnă ca poporul Domnului să se mulțumească cu deprinderile obișnuite ale vieții sale zilnice, acasă sau în orice altă împrejurare, zicându-și în sine: „Dumnezeu primește lucrul meu chiar așa cum l-ar primi dacă I l-aș oferi direct, într-o altă formă mai plăcută”. Dimpotrivă, textul de mai sus arată că este datoria celui ce se află într-o astfel de stare să-și verifice zi de zi datoriile și obligațiile sale pământești, ca să vadă cum ar putea rupe în mod drept și rezonabil din timpul destinat lor, minute, ceasuri, zile, spre a le putea oferi apoi ca jertfă pentru scopurile și interesele sale spirituale sau ale altora. Inima consacrată, preotul jertfitor, se va folosi și de clipele repede trecătoare, întrebuințându-le, atât cât este posibil, în lucrurile Tatălui. — Z. '03-407