CÂNTĂRI ÎN NOAPTE 07 IUNIE

Dar mă tem ca nu cumva, după cum șarpele a amăgit pe Eva cu viclenia lui, tot așa și gândurile voastre să nu se strice de la simplitatea și curăția față de Hristos. 2 Corinteni 11:3

Este bine ca poporul Domnului să se străduiască să trăiască o viață bucuroasă, mulțumind întotdeauna Tatălui în toate lucrurile și bucurându-se să fie socotiți vrednici de a suferi rușine etc., pentru cauza lui Cristos. Dar după cum spune apostolul în altă parte, să ne bucurăm cu teamă; bucuria noastră să nu fie nechibzuită, mulțumită de sine, care ne-ar putea ademeni și ne-ar putea prinde în capcană; bucuria noastră să fie în Cel care ne-a iubit și ne-a cumpărat și care este întotdeauna prezent cu noi, cel mai bun Prieten al nostru și cel mai sincer Îndrumător. Să ne bucurăm, nu în sentimentele tăriei, curajului și înțelepciunii noastre proprii, ci în faptul că avem un Mântuitor și încă Unul mare, care poate elibera în chip desăvârșit pe toți care vin la Tatăl prin El. Astfel Domnul să fie tăria, încrederea, scutul și pavăza noastră. W. T. 1906-346 (R 3886:3) (Cântarea 93)