CÂNTĂRI ÎN NOAPTE 18 SEPTEMBRIE

În seara aceleiași zile, cea dintâi a săptămânii, pe când ușile locului unde erau adunați ucenicii erau încuiate, de frica iudeilor, a venit Isus, a stat în mijlocul lor și le-a zis: „Pace vouă!" Ioan 20:19

Mulți sunt situați așa încât nu-și pot satisface dorințele inimii de a se aduna deseori cu alții de aceeași credință prețioasă, să vorbească despre lucrurile bune ale promisiunii Cuvântului Domnului; dar cei izolați să nu se simtă dezamăgiți deoarece Cuvântul Domnului spune că El va fi cu doi sau trei și nu promite același lucru pentru cei singuratici. Mai degrabă ei să se uite în jurul lor ca să vadă ce prevedere a făcut Domnul, prin care cel puțin doi se pot întâlni și pot discuta împreună Cuvântul Său. „ Putem fi siguri că acei care au ocazii de a se întâlni împreună și de a vorbi împreună și care nu folosesc ocaziile, manifestă o lipsă de interes pentru marea noastră mântuire, și că aceștia au mari șanse să-și piardă și restul interesului, și nefolosind instrucțiunile Domnului date acestora, se poate chiar să nu reușească să fie printre „mărgăritarele" pe care le va aduna El. Dacă cineva simte puțin interes pentru lucrurile cerești, este puțin dispus să discute trăsăturile planului divin și promisiunile lui, și este fericit numai când se discută despre lucruri lumești, afaceri etc., este un semn nefavorabil. Este puțin probabil că Domnul Se va apropia de unii ca aceștia și că le va deschide înțelegerea în privința Scripturilor, așa cum în mod sigur binevoiește să facă pentru cei care flămânzesc și însetează după adevăr. W. T. 1901-136 (R 2802:1; 2801:6) (Cântarea 252)